Fylkesvei 81

Fylkesvei 81 (Fv81) går mellom Ulvsvåg i Hamarøy og Osan ved Svolvær i Vågan. I tillegg kommer en fergestrekning mellom Skutvik og Svolvær som tar omtrent 2 timer.

Før 1. januar 2010 var veien riksvei, etter at regionsreformen trådte i kraft har den fått status som fylkesvei.

Veistrekningen og fergeforbindelsen knytter E6 til E10 i Lofoten og var frem til Lofotens fastlandsforbindelse åpnet i desember 2007 regnet som den viktigste innfallsporten for trafikk  mellom Lofoten og fastlandet. Fergesambandet ble foreslått nedlagt fra 1. januar 2008 som følge av Lofast, men det ble  vedtatt en periode med prøvedrift for å se an behovet. Den 6. juli 2013 var det en lokal markering på Skutvik for å feire 50 års drift på sambandet samtidig som det kom nye trusler fra fylkeshold om at ruten mellom Svolvær og Skutvik kunne bli nedlagt.Lokalavisa NordSalten 12. april 2013: Skal feire truet 50-åring. Besøkt 30. juni 2013.Lokalavisa NordSalten 4. juni 2013: Skal gjennomgå sambandet Svolvær-Skutvik. Besøkt 30. juni 2013.

Fra 2013 hadde sambandet en frekvens på to daglige avganger mellom Skutvik og Svolvær, via Skrova, i vintersesongen med to ekstra avganger fra Svolvær til Skrova. Den 9. april 2014 vedtok fylkesrådet at sambandet skulle bli gjort om til en tremåneders sommerrute med tre daglige avganger.Avisa Nordland 14. mars 2014, Denne ferga vil kun gå om sommeren. Besøkt 14. mars 2014.NRK Nordland, siste nytt 9. april 2014, Legger ned ferjerute. Besøkt 9. april 2015. Den 31. august 2014 ble helårsdriften på sambandet til Skutvik nedlagt, mens fergesambandet mellom Svolvær og Skrova har blitt opprettholdt med helårsdrift.Torghatten-Nord, publisert 26. august 2014. Opphør av ruten Skutvik - Svolvær fra 1. september 2014.  Besøkt 18. september 2014.


 Kommuner og knutepunkter 

 Ferge fra Osan fergekai (ca. 2 t)



 Referanser 

 Eksterne lenker 
 Vegvesenets vegkart 

 Torghatten Nord: Fergeruter for Svolvær-Skutvik via Skrova
 Regionale hurtigbåter (Nordland fylkeskommune) 

Kategori:Primære fylkesveier
Kategori:Fylkesveier i Nordland
Kategori:Veier i Hamarøy
Kategori:Veier i Vågan